สั่งตีปี๊บตัวเลขเศรษฐกิจสังคมเพิ่มอันดับขีดแข่งขัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ —ครม.ศก. สั่งกระทรวงการต่างประเทศสศช.คลัง แจงข้อมูลขีดแข่งขันของไทยในเวทีโลก หลังอันดับตกพรวดพราด
นายธราดล เปี่ยมพงศ์สานต์ รองเลขาธิการนายกรัฐมนตรีฝ่ายการเมือง เปิดเผยว่า ที่ประชุมคณะรัฐมนตรี (ครม.) เศรษฐกิจ มอบหมายให้กระทรวงการต่างประเทศ สำนักงานคณะกรรมการพัฒนาการเศรษฐกิจและสังคมแห่งชาติ หรือ สศช. และกระทรวงการคลัง ประสานงานกับสภาหอการค้าแห่งประเทศไทย และสภาอุตสาหกรรมแห่งประเทศไทย เพื่อให้ข้อมูลสถิติไปชี้แจงข้อเท็จจริงต่อสถาบันเวิลด์ อีโคโนมิก ฟอรัม หรือดับเบิลยูทีเอฟ
หลังการจัดอันดับขีดความสามารถในการแข่งขันของประเทศไทยปี 25532554 ถูกปรับลดลงจากอันดับที่ 36 เป็นอันดับที่ 38 โดยมีสาเหตุที่สำคัญมาจากเกณฑ์ชี้วัดความสามารถในหลายสาขาลดต่ำลงมาก และจำนวนประเทศที่เข้าจัดอันดับเพิ่มขึ้นจาก 133 เป็น 139 ประเทศ
นายธราดล กล่าวว่า ครม.เศรษฐกิจยังประสานให้บริษัทเอกชนเข้าไปเป็นสมาชิกของดับเบิลยูทีเอฟเพิ่มขึ้น เพื่อเป็นตัวแทนในการสะท้อนภาพเศรษฐกิจที่แท้จริง โดยไม่ได้มีเป้าหมายให้เปลี่ยนการจัดอันดับใหม่ แต่ต้องการให้การหาข้อมูลในครั้งต่อไปสะท้อนความเป็นจริงมากขึ้น 
ทั้งนี้ ดับเบิลยูทีเอฟสำรวจข้อมูลจากผู้ประกอบการไทยในปีที่ผ่านมาแค่ 52 บริษัท จากที่ส่งแบบสำรวจไปกว่า 200 บริษัท ลดลงจากปีก่อนมากที่มีคนตอบคำถามมากกว่า 100 บริษัท ทำให้ข้อมูลยังไม่สะท้อนความเป็นจริง 
ขณะที่ผลสำรวจเรื่องอัตราการเข้าเรียนของเด็กประถมใช้อยู่ที่ 95% ซึ่งในข้อเท็จจริงน่าจะดีกว่านี้ คืออยู่ที่ 9899% 
ซึ่งดัชนีที่ WEF นำมาใช้ในปี 2550 มาจากยูเนสโก้ ที่ระดับ 95 % และปี2551 จากเวลิ์ดแบงก์ที่ระดับ 85 % ทำให้อันดับตกลดลงถึง 47 อันดับ อยู่ในอันดับที่ 100 " นายธราดลกล่าว
สำหรับอันดับความสามารถในการแข่งขันที่ลดลง อาทิ การขาดดุลงบประมาณ อัตราการเสียชีวิตของทารก อัตราการศึกษา กระบวนการด้านศุลกากร ภาระต้นทุนทางธุรกิจที่เกิดจากเหตุอาชญากรรมและความรุนแรง เป็นต้น
จากอันดับที่ 53 ลดลง 47 มาอยู่ที่อันดับ 100 ค่าใช้จ่ายของนโยบายด้านการเกษตร จากอันดับที่ 70 ลดลง 24 อันดับมาอยู่ที่อันดับที่ 94 ภาระของกระทบวนการด้านศุลกากรจากอันดับที่ 60 ลดลง 14 อันดับมาอยู่ที่ อันดับ 74 และ จากอันดับที่ 67 ลดลง 15 อันดับมาอยู่ที่อันดับที่ 82 
ขณะที่หลักเกณฑ์การวิเคราะห์ ในการจัดลำดับขีดความสามารถในการแข่งขัน WEF ให้ความสำคัญกับข้อมูลจากการสำรวจความคิดเห็นของผู้เชี่ยวชาญมากกว่าข้อมูลเชิงประจักษ์ในรูปสถิติ ในสัดส่วน 70 : 30 ซึ่งมีส่วนส่งผลให้อันดับของประเทศไทยลดลง